open-index/open-wikipedia-markdown huggingface dataset:
Scopas

[thumb|Caput Hygieiae deae, [Museum Archaeologicum Nationale (Athenae), Scopae attributum, exemplar primum artis Graeciae classicae, saec. 4 a.C.n.]]
[thumb|Scopas (sinistra) et [Aristoteles, simulacra in tecto Musei Historiae Artis Vindobonesis.]]
**Scopas** (Σκόπας, natus circa annum 420 a.C.n. in insula Paro; mortuus circa annum 330 a.C.n.) fuit clarus Graeciae antiquae sculptor.

Scopas, praeter Praxitelen sculptor saeculi quarti a.C.n. clarissimus, toreumatis in zophoris Mausolei Halicarnassensis creandis interfuit (una cum Bryaxi, Leochare et Timotheo, circa annum 350 a.C.n.). Etiam templum deae Athenae sive Minervae Tegeae situm, quod  anno 394 a.C.n. incendio deletum erat, denuo aedificavit. Scopas arte et ratione similiter ac Lysippus Polyclitum sequitur. Statuas capitibus fere quadraticis et oculis reconditis, superciliis arcuatis et hianti ore confecit. Opera Scopae in Museo Britannico Londinii (zophorus cum toreumatibus) et in Museo Archaeologico Nationali Athenis videri possunt.

## Bibliographia 
* Andreas Linfert: *Von Polyklet zu Lysipp. Polyklets Schule und ihr Verhältnis zu Skopas von Paros.* Friburgi Brisgoviae 1965, (Universitas, dissertatio  diei 20 Iulii 1965).
* Andrew F. Stewart: *Skopas of Paros.* Noyes Press, Park Ridge NJ 1977, ISBN 0-8155-5051-0.
* Andrew F. Stewart: *Skopas in Malibu. The head of Achilles from Tegea and other sculpures by Skopas in the J. Paul Getty Museum.* J. Paul Getty Museum, Malibu CA 1982, ISBN 0-89236-036-4 (opera hoc libro descripta falsa sunt).
* Giuliana Calcani: *Skopas di Paros* (= ''Maestri dell'arte classica.'' 2). Giorgio Bretschneider, Romae 2009, ISBN 978-88-7689-243-1 (catalogus).

## Nexus externi 
Categoria:Sculptores Graeci antiqui
Categoria:Nati saeculo 5 a.C.n.
Categoria:Mortui saeculo 4 a.C.n.
Anscharius Alin

**Anscharius** vulgo *Oscar* **Alin** (natus die 22 Decembris 1846 Falungae, mortuus die 31 Decembris 1900 Holmiae) fuit Suecicus historicus, oeconomicus et politicus.
## Vita
Upsaliae inde ab anno 1872 docens anno 1882 professor ordinarius pro historia et Civitatis scientiis creatus est; anno 1881 principissam Victoriam Badeniae litteras Suecicas et historiam Scandinaviae docuit. Anno autem 1893 cathedra iurisprudentia Upsaliensis eum doctorem honoris caussa declaravit.

In parlamento regionali Upsaliensi (ex anno 1884) et in camera prima parlamenti Holmiensis (annis inter 1888 et 1899) cito vir egregius fiebat. Inde ab anno 1890 fuit membrum commissionis constitutionalis et ab anno 1895 commissionis cuiusdam secretae eadem in re. Tunc enim solvenda fuit quaestio urgens de constitutione mutanda in unione sat artificiosa inter Sueciam et Norvegiam (1814-1905). Dux fuit factionis vectigalia protectoria postulantis, i.e. alae dexterae nationem Suecicam foventis.
## Alin scriptor
Et quoad scientias Alin res miras confecit. Praeter varias symbolas editas apud »Historisk Tidskrift« opera historia haec sunt vulgata: »Bidrag till svenska rådets historia under medeltiden« (praemiatum; Upsaliae 1872); »Om svenska rådets sammansättning under medeltiden« (Upsaliae 1877); »Sveriges historia från äldsta tid till våra dagar«, tomus III (pro epocha inter 1520–1611; Holmiae 1877–1878); »Öfversikt at 30 åriga krigets historia« (Holmiae 1878); »Minnen ur Sveriges nyare historia«, tomus XII (pro epocha inter 1828–44; Upsaliae 1881/Holmiae 1893); »Svenska riksdagsakter 1521–1544« (cum E. Hildebrand; Holmiae 1887); »Carl Johan och Sveriges yttre politik 1810–1815« (tomus I, Holmiae 1899); »Tronföljarevalet 1810« (Holmiae 1899); »Förhandlingarne om allianstraktaten mellan Sverige och Ryssland 1812« (Upsaliae 1900); »Svenska statsrådets protokoll i frågan om förbundet med Ryssland 1812« (Upsaliae 1900); »Sveriges och Norges traktater med främmande makter« tomus III (pro epocha inter 1868–77, Holmiae 1900). 

Inter opera ad Civitatis scientias pertinentia - praeter opus magnum »Den svensk-norska unionen« (Holmiae 1889–91) - mentionis digniora sint: »Sveriges grundlagar etc.« (Holmiae 1891); »Zur auswärtigen Ministerfrage in Schweden-Norwegen« (autore anonymo, Lipsiae 1895; postea et in sermonibus Francogallico, Anglico et Suecico); »Unionskomiténs resultat« (Holmiae 1898); »Fjerde artikeln af fredstraktaten i Kiel 1814« (Holmiae 1899). Notiones eius politicae de unione cum Norvegia ibi a multis minus aestimatae sunt, cum aliis in terris diligebantur ut et a peritis Suecicis recentioribus Kjellén et Varenius. 

E lingua Theodisca in Suecicum interpretatus est tomum primum operis »Gustav Adolf« Gustavi Droysen et opus »Wallenstein« Leopoldi de Ranke. 
## Nexus externi
*Opus de mundi historia illustratum
*Elenchus doctorum honoris caussa Upsaliensium

*De Alin in lexico biographico Suecico
David Guetta

thumb|David Guetta, 2011.
**Petrus David Guetta** (nomen nativum: *Pierre David Guetta*, natus die 7 Novembris 1967 Parisii) est discimpositor, et productor musicae electronicae Francicus.

Medio annorum '80 ut discimpositor laborare coepit. Anno 2001 album *Just A Little More Love* et anno 2004 album *Guetta Blaster* edicta sunt; haec secuti post 3 annos  a *Pop Life*. Anno 2009 clarior factus est ob de carminis *I Gotta Feeling*, cantum a Black Eyed Peas, productionem suam, et ob edictio albi sui *One Love*. 

Ab inchoatione activitatis suae ad annum 2010 plures quam 3 milliones carminum in mundo universo vendidit, tam ut anno 2010 aliquis ex ricercatissimis productoribus musicalis putabatur.

## Discographia 
### Studii alba 
* *Just a Little More Love* (2002)
* *Guetta Blaster* (2004)
* *Pop Life* (2007)
* *One Love* (2009)
* *Nothing But the Beat* (2011)
* *Listen* (2014)
* *7* (2018)

### Carmina celeberrima 
* 2002 
** ''Love, Don't Let Me Go* (apud Christophorus Willis)
** *Give Me Something* (apud Barbara Tucker)
* 2004 - *Money* (apud Christophorus Willis)
* 2005 - *The World is Mine* (apud JD Davis)
* 2006 - *Love, Don't Let Me Go (Walking Away)* (David Guetta versus The Egg et Tocadisco)
* 2007
** *Baby, When the Lights* (apud Stephanus Angello, Cozi)
** *Love is Gone*  (apud Christophorus Willis, Ioachimus Garraud et Fredericus Rister)
** *Delirious* (apud Tara McDonald)
* 2009
** *How Soon is Now* (Dirty South et David Guetta apud Iulia McKnight)
** *Sexy Bitch* (apud Akon)
** *When Love Takes Over (apud Kelly Rowland)
* 2010
** *Missing You* (apud Novel)
** ''Who's Dat Chick* (apud Rihanna)
* 2011
** *Titanium* (apud Sia Furler)
** *Lunar* (David Guetta et Afrojack)
** *I Can Only Imagine* (apud Christophorus Brown et Lil Wayne)
* 2012 - *Metropolis* (David Guetta et Nicolaus Romero)
* 2013
** *Play Hard* (apud Ne-Yo et Akon)
** *Blast Off* (David Guetta et Kaz James)
* 2014
** *Bad* (David Guetta et Showtek apud Vassy)
** *Lovers on the Sun* (apud Samuel Martin)
** *Dangerous* (apud Samuel Martin)
** *Hey Mama* (apud Nicki Minaj et Bebe Rexha)
* 2015 - *Clap Your Hands* (David Guetta et GlowInTheDark)
* 2016 - *No Worris* (Disciples et David Guetta)
* 2018 - *Like I Do'' (Martinus Garrix, David Guetta et Brooks)

## Notae 
Categoria:Musici Franciae
Historiarum opus (Frossardus)

***Historiarum opus*** (Francogallice *Chroniques*) est magnum opus Ioannis Frossardi, scriptoris francophoni ex Civitatibus Campestribus.

## Editiones et versiones 
* Editiones Francogallicae selectae

; Versiones selectae
* 1537 : Ioannes Sleidanus, interpr., *Frossardi, nobilissimi scriptoris Gallici, Historiarum opus omne*. Parisiis: ex officina Simonis Colinaei, 1537 Textus apud *Internet Archive*
**   

## Nexus externi 
* *The Online Froissart.*
** Imagines manuscriptorum.

Categoria:Historia Franciae
Categoria:Litterae Francogallicae
Categoria:Litterae Latine versae
Cyprinus

***Cyprinus*** est genus piscium aquae du;cis familiae Cyprinidarum. Plurimae cuius generis species ex Asia Orientali ortae sunt, et solum *Cyprinus carpio* in Asia Occidentali et Europa orta est, quae autem species invasiva in multas orbis terrarum regiones introducta est. *Cyprinus* cum certis generibus, sicut *Cyclocheilichthys* et *Barbonymus,* praecipue cognatus est. Cyprininae autem generis *Carassii,* quae in Eurasia occidentali vigent, insigniter *Carassius auratus,* minus arte ut videtur cum *Cyprino* conectuntur.

## Species 
[thumb|[Koi, carpiones domestici Iaponenses, varios colores exhibent.]]
Species insequentes hodie in hoc genere agnoscuntur.
* *Cyprinus acutidorsalis* H. L. Chen & H. Q. Huang, 1977
* *Cyprinus barbatus* H. L. Chen & H. Q. Huang, 1977
* *Cyprinus carpio* Linnaeus, 1758
* *Cyprinus chilia* H. W. Wu, G. R. Yang, P. Q. Yue & H. J. Huang, 1963
* *Cyprinus dai* (V. H. Nguyễn & L. H. Doan, 1969)
* *Cyprinus daliensis* H. L. Chen & H. Q. Huang, 1977
* *Cyprinus exophthalmus* Đ. Y. Mai, 1978
* *Cyprinus fuxianensis* Yang et al., 1977
* *Cyprinus hieni* T. T. Nguyen & A. T. Ho, 2003
* *Cyprinus hyperdorsalis* V. H. Nguyễn, 1991
* *Cyprinus ilishaestomus* H. L. Chen & H. Q. Huang, 1977
* *Cyprinus intha* Annandale, 1918
* *Cyprinus longipectoralis* H. L. Chen & H. Q. Huang, 1977
* *Cyprinus longzhouensis* Y. J. Yang & H. Q. Huang, 1977
* *Cyprinus megalophthalmus* H. W. Wu et al., 1963
* *Cyprinus melanes* (Đ. Y. Mai, 1978)
* *Cyprinus micristius* Regan, 1906
* *Cyprinus multitaeniata* Pellegrin & Chevey, 1936
* *Cyprinus pellegrini* T. L. Tchang, 1933
* *Cyprinus qionghaiensis* C. H. Liu, 1981
* *Cyprinus quidatensis* T. T. Nguyen, V. T. Le, T. B. Le & X. K. Nguyễn, 1999
* *Cyprinus rubrofuscus* Lacépède, 1803
* †*Cyprinus yilongensis* Yang et al., 1977
* *Cyprinus yunnanensis* T. L. Tchang, 1933

## Fossilia
*†*Cyprinus priscus* von Meyer (ex Germania aevo Miocaeno)

## Notae
## Nexus externi
## Bibliographia
*Courtenay, Walter R., et R. L. Welcomme. 1989. ""International Introductions of Inland Aquatic Species." *Copeia* 1989, no. 2 (23 Maii): 520. doi:10.2307/1445460. ISSN 0045-8511. JSTOR 1445460.
*Craig, J. F., ed. 2015. *Freshwater Fisheries Ecology.* Wiley-Blackwell. ISBN 978-1-118-39442-7.
*de Graaf, Martin, Hendrik-Jan Megens, Johannis Samallo, et Ferdinand A. Sibbing. 2007. "Evolutionary origin of Lake Tana's (Ethiopia) small *Barbus* species: indications of rapid ecological divergence and speciation." *Animal Biology* 57 (1): 39–48. doi:10.1163/157075607780002069.
*Taylor, J., et R. Mahon. 1977. "Hybridization of *Cyprinus carpio* and *Carassius auratus*, the first two exotic species in the lower Laurentian Great Lakes." *Environmental Biology of Fishes* 1 (2): 205-208.


Categoria:Cyprininae
Categoria:Genera animalium
Categoria:Pisces Sinarum
Categoria:Taxa Linnaei
Categoria:Taxa 1758
Hercules Farnesius

thumb|Hercules Farnesius, *Museum Archaeologicum Nationale*, Neapolis
**Hercules Farnesius** (Italice: Ercole Farnese) est sculptura antiqua Herculem heroem monstrans, qui cognomen a loco traxit, ubi a papa Paulo III una cum aliis artificiis antiquis saeculo sexto decimo collocatus est, Palatio Farnesio. Collectus Farnesinus his diebus in Museo Archaeologico Nationali Neapolis exhibetur. Plus quam 200 exempla et variationes „Herculi Farnesini“ ex tempore Romano tum gloriam huius sculpturae monstrant.

## Notae 
## Bibliographia 
* Francis Haskell, Nicholas Penny: *Taste and the Antiquity*, New Haven, Londinii 1981 (7. ed. 2010) ISBN 978-0-300-02913-0, 229–232 (Nr. 46).
* Diethelm Krull: *Der Herakles vom Typ Farnese. Kopienkritische Untersuchung einer Schöpfung des Lysipp*. Francofurti 1985.
* Wanda Löwe: *Die Kolossalfigur des Lysipp.* In: Christiane Lukatis, Hans Ottomeyer (ed.), *Herkules: Tugendheld und Herrscherideal. Das Herkules-Monument in Kassel-Wilhelmshöhe.* Catalogus exhibitionis Kassel. Edition Minerva, Eurasburg 1997, p. 23–30.
* Rolf Michael Schneider: *Der Hercules Farnese.* In: Luca Giuliani (ed.): *Meisterwerke der antiken Kunst*. Monaci 2005, p. 136–157

## Nexus externi 
Categoria:Museum Archaeologicum Nationale (Neapolis)
Categoria:Hercules
Categoria:Sculpturae
Stephanus Angello

**Stephanus Patricius Iosephus Fragogiannis** (vulgo: Steven Patrik Josefsson Fragogiannis; natus 22 Novembris 1982 in Athenae), melius sciri ut **Stephanus Angello** (vulgo: Steve Angello), est discimpositor et productor musicae Graecus-Suecicus. Quod est membrum de Swedish House Mafia et Supermode.

Categoria:Homines vivi
Categoria:Nati 1982
Mutatio genetica

[thumb|[Tulipa rubra mutationem flavam exhibet.]]
**Mutatio genetica** est mutatio genomatis sequentiae cuiuslibet organismi, viri, ADN extra chromosoma. Mutatio genomatis partes commutari, augeri, minui, vel moveri significat. Efficiuntur mutationes geneticae erratis physiologicae ADN replicationis, mitosis, meiosis, vel damna *mutagena* radiis, substantiis chemicis. Mutationes minimae vel graviora esse possunt. Pariter effectus mutationum facultates habere praedici non potest. Aliae nullam effectum, aliae nullam effectum visibilem, iterum aliae visibilem, aliae gravissimae usque mortem organismi includunt. Praeterea intra cellulas enzyma ADN laesum restituendi nota sunt.

Mutationes geneticae non solum effectus damnosos afferunt: *Diversitatem biologicam* iam anno 1809 Ioannes Baptista Lamarckius *transmutationibus specierum*, et postea anno 1859 Carolus Darwin *selectione naturali* explicaverunt. Hodie mutationes fundamenta varietatis geneticae esse putatur.

In carcinogenesi, mutationes geneticae momenta maiora habent.

### Insertio 
Insertio quantitatem genomatis auget.

### Deletio 
Deletio quantitatem genomatis minuit.

### Translocatio 
Translocatio partem genomatis in locum alium moveri significat, etiam inter duo chromosomata.

## Notae 
*Bioethica
*Chimaera (genetica)
*Cultigena
*Cultivarietas
*Evolutio
* Mutatio genetica generis corporalis felium

## Nexus externi 
* *NIH*: Quod est mutatio genetica et quomodo mutationes oriuntur? 

Categoria:Genetica
!
Duria (discretiva)

**Duria** potest:

## Toponyma
* **Duria Minor** seu **Duria Ripuaria** (alia nomina: **Duria Riparia**): flumen Italiae.
* **Duria Maior** seu **Duria Bautica**: flumen Italiae.
* **Duria** (Theodisce *Zusam*) flumen Germaniae.
Beta vulgaris

***Beta vulgaris,*** est planta herbarum et species *Magnoliophytorum* familiae *Amaranthacearum*, cuius radices edi possunt. Notae sunt varietates numerosas, in parte consumptionis holus

Invenitur planta in libro antiquo de re coquinaria "De honesta voluptate et valetudine":

Allium quo plures habet nucleos, eo asperius est. Halitum ut cepa, porrus, ascalonium, ac bulbi omnes insuaviorem facit. Aiunt tamen radice betae sub prunis tostam, ac super allium devoratam, tetrum eius odorem extinguere.
 

**Beta vulgaris* subsp. *vulgaris,* greges Cicla et Flavescens

## Notae 
## Nexus externi 
* Beta vulgaris apud ''tropicos.org 

Categoria:Species plantarum
Categoria:Amaranthaceae
Categoria:Holera
Categoria:Radices esculentae
Categoria:Taxa Linnaei
Sophonisba (nomen)

**Sophonisba** est nomen ac praenomen femininum originis Punicae (Punice 𐤑𐤐𐤍𐤁𐤏𐤋, *Ṣap̄anbaʿal*; Graece Σοφόνισβα): e vocabulo *ṣapan* (𐤑𐤐𐤍), quod fortasse "celare" signficat, atque nomine dei Beli (𐤁𐤏𐤋, *Baʿl*) originem ducit. 

## In linguis frequentibus formae 
* *Bulgarice*: Софонизба (*Sofonizba*)
* *Catalanice*: Sofonisba
* *Francogallice*: Sophonisbe
* *Hispanice*: Sofonisba
* *Italiane*: Sofonisba
* *Lusitanice*: Sofonisba
* *Russice*: Софонисба (*Sofonisba*)
* *Theodisce*: Sophonisbe

## Mulieres 
* Sophonisba
* Sophonisba Anguissola
* 

## Notae 
Categoria:Nomina
Categoria:Praenomina feminina
Apostolus (nomen)

**Apostolus** est praenomen masculinum.

## In linguis frequentibus formae 
* *Bulgarice*: Апостол (*Apostol*)
* *Dacoromanice*: Apostol
* *Graece*: Απόστολος (*Apostolos*)
* *Hungarice*: Apostol
* *Italiane*: Apostolo
* *Macedonice*: Апостол (*Apostol*)

## Homines 
*Apostolus Alexandres
*Apostolus Arsache
* Apostolus Bellius, pedilusor
* Apostolus Karamitev, histrio
* Apostolus Liolides, pedilusor
*Apostolus Popov, pedilusor
* Apostolus Zeno

*Apostoli
*Apostolus

Categoria:Praenomina
Categoria:Praenomina masculina
Mithridates

**Mithridates** est praenomen masculinum originis Persicae.

## In linguis frequentibus formae 
* *Francogallice*: Mithridate
* *Graece*: Μιθριδάτης (*Mithridā́tēs*)
* *Hispanice*: Mitrídates
* *Hungarice*: Mithridatész
* *Italiane*: Mitridate
* *Lusitanice*: Mitrídates
* *Persice*: مهرداد (*Mehrdad*)
* *Persice antique*: 𐎷𐎰𐎼𐎭𐎠𐎫 (*Mithradatha*)
* *Russice*: Митридат (*Mitridat*)
* *Slovenice*: Mitridat

## Homines 
### Reges Ponti 
* Mithridates I
* Mithridates II
* Mithridates III
* Mithridates IV
* Mithridates V
* Mithridates VI

### Reges Bosphori 
* Mithridates I
* Tiberius Iulius Mithridates II Philogermanicus

### Reges Commagenes 
* Mithridates I Callinicus
* Mithridates II
* Mithridates III Antiochus Epiphanes

### Principes Cii 
* Mithridates I
* Mithridates II

Categoria:Praenomina
Categoria:Praenomina masculina
Hannibal (nomen)

**Hannibal** (-lis, *m.*) est nomen ac praenomen masculinum originis Punicae (Punice 𐤇‬𐤍𐤁‬𐤏‬𐤋, *Ḥanibaʿl*; Graece Ἀννίβας), quod ut videtur e vocabulo *ḥan* (𐤇𐤍, 'gratia') atque nomine dei Baal (𐤁𐤏𐤋) originem ducit.

## In linguis frequentibus formae 
**Anglice*: Hannibal
**Arabice*: هانيبال (*Hānībāl*)
**Catalanice*: Anníbal
**Hispanice*: Aníbal
**Hungarice*: Hannibál
**Italiane*: Annibale
**Lusitane*: Aníbal
**Russice*: Ганнибал (*Gannibal*)
**Slovenice*: Hanibal
**Ucrainice*: Ганнібал (*Hannibal*)

## Homines 
* Hannibal
* 
* Hannibal Bugnini
* Hannibal Carraccius
* Hannibal Cavaco Silva
* , astronomus
* Hannibal Fernández
* , sculptor
* Hannibal Gengaensis, vel P.P. Leo XII
* 
* Hannibal Hamlin
* 
* , dux Punicus
* Hannibal Pinto Garmendia
* 

## Notae 
## Nexus interni 
* 2152 Hannibal, asteroides

Categoria:Nomina
Categoria:Praenomina masculina
Categoria:Praenomina Anglica
Categoria:Praenomina Francogallica
Hasdrubal (nomen)

**Hasdrubal** (-lis, *m.*) est nomen atque praenomen masculinum originis Punicae.

## In linguis frequentibus formae 
* *Catalanice*: Àsdrubal
* *Francogallice*: Hasdrubal
* *Graece*: Ἀσδρούβας (*Asdroubas*)
* *Hispanice*: Asdrúbal
* *Italiane*: Asdrubale
**Lusitanice*: Asdrúbal
* *Punice*: 𐤏𐤆𐤓‬‬𐤁‬𐤏𐤋 (''Azruba'al*)
**Russice*: Газдрубал (*Gazdrubal'')

## Homines 
* Hasdrubal, verum nomen philosophi Clitomachi
* Hasdrubal (filius Hannonis)

* Hasdrubal Barca
* Hasdrubal Boeotarches
* Hasdrubal Cabrera
* Hasdrubal Calvus, dux Punicus
* Hasdrubal Fontes Bayardo
* Hasdrubal Gisco
* Hasdrubal Maior
* Hasdrubal Mattei
* Hasdrubal Medices, dux Italicus

Categoria:Nomina
Categoria:Praenomina
Thamar

**Thamar** vel **Tamara** est nomen atque praenomen femininum, Hebraica origine (*Hebraice*: תָּמָר *Tamar*; Graece Θαμαρ, *Thamar*), cuius significatio 'palma dactylifera' est.

## In linguis frequentibus formae 
* *Anglice*: Tamara
* *Francogallice*: Tamar
* *Georgiane*: თამარ (*Tamar*)
* *Hispanice*: Tamara
* *Italiane*: Tamara
* *Lusitanice*: Tamara
* *Macedonice*: Тамара (*Tamara*)
* *Russice*: Тамара (*Tamara*)
* *Serbice*: Тамара (*Tamara*)
* *Ucrainice*: Тамара (*Tamara*)

## Mulieres 
* Thamar (persona Biblica)
* Thamar (regina Georgiae)
* Tamara Beručašvili
* , pictrix
* 
* Thamar Karsavina
* 
* , athleta
* Thamar Smirnova
* 
* Tamara Tumanova

## Notae 
## Nexus interni
* 326 Tamara, asteroides
* Thamar (discretiva)
Categoria:Nomina
Categoria:Praenomina
Categoria:Praenomina feminina
Xerxes (nomen)

**Xerxes** est nomen atque praenomen masculinum originis Persicae.

## In linguis frequentibus formae 
* *Arabice*: خْشَايَارْشَا‎ (ḵšāyāršā)
* *Francogallice*: Xerxès
* *Graece*: Ξέρξης (*Xerxes*)
* *Hebraice*: חְשְׁיָארְשָׁ (*ḥəšəyāʾršā*)
* *Hispanice*: Jerjes
* *Italiane*: Serse
* *Persice*: خشایارشا (*xašâyâršâ*)
* *Persice antique*: 𐎧𐏁𐎹𐎠𐎼𐏁𐎠 (*xšayāršā*)

## Qui hoc nomen habuerint 
* Xerxes I
*Xerxes II
*Xerxes Armenius, rex Sophenae et Commagenae

## Qui hoc praenomen habuerint 
*Xerxes Coppi

Categoria:Nomina
Categoria:Praenomina
Concentus nocturnus

[thumb|*La sérénade* [Nicolaus Lancret|Nicolai Lancret, 1740 picta.]]

 sive  (Italiane *serenata*, verbo tenus 'modo sereno' sive 'sub divo' [al sereno]; fortasse etiam a verbo *la sera* i.e. ad vesperas) forma libera musicae est quae ad vesperas datur, saepe velut schedium. 

Quoad genus stat in musica classica inter cameralem et orchestralem.

## Historia
Terminus saeculo XVII exeunte compositiones secundum ordinem in serie evenientes describit e.g. apud Ignatium Biber sive apud Ioannem Iosephum Fux. Quasi velut cassatio saepe agitur de subitario e.g. ad cenam praesentato tribus sive quattuor partibus. Inter serenatas illustrissimas est illa Volfgangi Amadei Mozart *Eine kleine Nachtmusik* (1787, KV 525) et pars *Don Giovanni*. ex saeculo XIX etiam serenatae vocales pullullant (e.g. tales res exaraverunt Felix Mendelssohn Bartholdy, Ioannes Brahms, Hugo Wolf, Ioannes Sibelius).

## Notae
## Bibliographia
* Lemma in Lexico musicae Austriaco 
* Thomas Schipperges: *Serenaden zwischen Beethoven und Reger. Beiträge zur Geschichte der Gattung.* Francofurti ad Moenum 1989

## Nexus externi
*Serenatas innumberabiles ad libitum

Categoria:Terminologia musica
Ioannes Gottlob Theaenus Schneider

**Ioannes Gottlob Theaenus Schneider** (appellatus *Saxo*; natus die 18 Ianuarii 1750 Collm in Saxonia, mortuus die 12 Ianuarii 1822 Vratislaviae) fuit philologus et rerum naturalium indagator Germanicus.

## Vita
Anno 1769 Lipsiae et Gottingae studiosus fuit antequam anno 1774 Argentoratum iret ut Ricardum Franciscum Philippum Brunck in poetis Graecis edendis iuvaret. Anno 1776 ipse professor artis rhetoricae factus est Francofurti ad Oderam; anno 1811 autem alma matre exstincta una cum studiosis Vratislaviam venit.

## Gravitudo
Eius opus magnum est »Großes kritische griechisch-deutsche Handwörterbuch« (Sulechów 1797–98 cum supplementis anno 1821), quod fundamento omnium glossariorum Graecorum posteriorum fuisse videtur. Studia de historia naturali in Antiquitate ecce: »Literarische Beiträge zur Naturgeschichte aus den Alten, vorzüglich aus den Schriftstellern des 13. Jahrhunderts« (Francofurti 1786), »Eclogae physicae ex scriptoribus praecipue graecis excerptae« (Ienae 1801); »Ad reliqua librorum Friderici et Alberti Magni capita commentarii etc.« (Lipsiae 1788); editio Aeliani »De natura animalium« (Argentorati 1784), Aristotelis (Lipsiae 1811), Epicuri »Physica et Meteorologica« (Lipsiae 1813), Theophrasti (Lipsiae 1818–21), utriusque Oppiani (Argentorati 1776), Nicandri Colophonii »Alexipharmaca« (Salinis Saxonicis 1792) et »Theriaca« (Lipsiae 1816). E thesauro Latino edidit »Scriptores rei rusticae« (Lipsiae 1794–97) necnon Vitruvium (Lipsiae 1807–08). 
Insuper ei debemus editiones Xenophontis (Lipsiae 1790 ss.), »Argonauticorum Orphicorum« (Ienae 1803), Aristotelis »Politicae« (Francofurti 1809), Aesopii (Vratislaviae 1812) et pseudoaristotelicorum »Oeconomicorum« (Lipsiae 1815). Insuper scripsit: »Naturgeschichte der Schildkröten« (Lipsiae 1783); »Historia amphibiorum« (Ienae 1799) et alia.

## Bibliographia 
* 
* Conrad Bursian: *Geschichte der classischen Philologie in Deutschland.* Oldenbourg, Monaci 1883.
* Bärbel Holtz: Preußen als Kulturstaat. Das preußische Kultusministerium als Staatsbehörde und gesellschaftliche Agentur (1817–1934) Bd. 2., Das Kultusministerium auf seinen Wirkungsfeldern Schule, Wissenschaft, Kirchen, Künste und Medizinalwesen, Berolini, Akademie-Verlag, 2010 *Acta Borrusica*, edidit "Berlin-Brandenburgische Akademie der Wissenschaften"

## Nexus externi
*De Schneider apud DDB

Categoria:Philologi Germaniae
Categoria:Eruditi Germaniae
Categoria:Zoologi
Categoria:Lexicographi
Squaliobarbinae

**Squaliobarbinae** sunt parva subfamilia piscium familiae Cyprinidarumm, quae in tribus generibus monotypicis ex Asia Orientali ortis consistit. Duae species, *Ctenopharyngodon idella* et *Mylopharyngodon piceus,* in alias orbis terrarum regiones introductae sunt ad herbas malas continendas et aquaculturam constituendam. Quibus cyprinidis sunt fossa subtemporalis aucta, coniunctio palati et supraethmoideo, os intercalarium auctum in camera craniali, et posterior musculus levator divisus.
 
## Genera
Subfamiliae sunt tria genera insequentia:

## Notae
## Bibliographia
*Nelson, Joseph S., Terry C. Grande, et Mark V. H. Wilson. 2016. *Fishes of the World.* John Wiley & Sons. ISBN 978-1119220824. Books.
*Tang, Kevin L., Daniel Lumbantobing, et Richard Mayden. 2013. "The Phylogenetic Placement of *Oxygaster* van Hasselt, 1823 (Teleostei: Cypriniformes: Cyprinidae) and the Taxonomic Status of the Family-Group Name Oxygastrinae Bleeker, 1860. *Copeia* 1: 13–22. doi:10.1643/cg-10-121. Editio interretialis.


Categoria:Subfamiliae animalium
Categoria:Taxa Howes
Categoria:Taxa 1981
Dampetrum

, vulgo , est urbicula quae anno 1973 facta est suburbium Salmurii in praefectura Meduana et Ligeri Franciae.

## Incolae notabiles 
[thumb|left|upright=0.7|[Ecclesia (aedificium)|Ecclesia S. Petri apud Dampetrum]]
* Margarita Andegavensis, filia boni regis Renatus Andegavensis et regina Angliae, hic anno 1482 mortua

## Nexus externi 
Categoria:Loci habitati praefecturae Meduanae et Ligeris
Categoria:Communia abrogata Meduanae et Ligeris
Categoria:Salmurium
Categoria:Regiones urbium
Tinca tinca

[thumb|upright=0.8|*Tinca* [fossile.]]
[thumb|upright=0.8|"[Multavia Subaquea." Exhibitio Pragae in Cechia habita.]]
***Tinca tinca*** est species piscium aquae dulcis amaraeque familiae Cyprinidarum, quae species per Eurasiam ab Europa Occidentali (Insulis Britannicis inclusis) ad orientem in Asiam usque ad flumina Obium et Ieniseam endemica est. Etiam in Lacu Baical inveniri dicitur. Habitationes aquae dulcis placide fluentis petere solet, praecipue lacuum fluminumque campestrium.

## Oecologia
*Tinca* in aquis tranquillis supra substratum argillosum vel limosum vegetatione abundante saepissime invenitur. Raro videtur in aquis limpidis supra substratum saxosum, atque a fluminibus fortiter labentibus omnino abest. Aquam oxygenio exiliter praeditam satis tolerat, cum gastropodis et pisidiis in locis vegetatione bene praeditis.

Fetura in aqua humili fit, plerumque inter plantas aquaticas, ubi ova viridia et tenacia facile poni possunt. Examina rapidissime crescunt, et piscis 0.11 chiliogrammatum ponderis primo anno esse potest.

## Notae
## Bibliographia
*Bronmark, C. 1994. "Effects of Tench and Perch on Interactions in a Freshwater, Benthic Food Chain." *Ecology* 75 (6): 1818. doi:10.2307/1939640. JSTOR 1939640.
*MacMahon, A. F. Magri. 1946. *Fishlore.* Pelican Books.
*Mills, Dick. 2000. *Understanding Coldwater Fish.* Interpet Publishing. ISBN 1-903098-10-6.
*Perrow, M. R. "Factors affecting the habitat selection of tench in a shallow eutrophic lake." *Journal of Fish Biology* 48 (5): 859–70. doi:10.1111/j.1095-8649.1996.tb01481.x.
*Sterba, G. 1962. *Freshwater Fishes of the World.* Londinii: Vista Books.
*Whitton, B. 1982. *Rivers, Lakes and Marshes.* Londinii: Hodder & Stoughton.

## Nexus externi
*Freyhof, J., et M. Kottelat. 2008. "*Tinca.*" Editio interretialis.

Categoria:Leuciscinae
Categoria:Pisces culti
Categoria:Pisces Asiae
Categoria:Pisces Europae
Categoria:Pisces Russiae
Categoria:Species animalium
Categoria:Taxa Linnaei
Categoria:Taxa 1758
Adamantius (Pseudo-Origenes)

**Adamantius** fuit scriptor Christianus saeculo quarto post Christum natum florens, qui saepe cum Origene confundebatur. Ex Asiam Minorem aut Syriam ortum esse putatur. Operibus suis invectus est in sectam gnosticam.

## Vide quoque 
* Index patrum ecclesiae

## Index 
* Abbot, Ezra: " De Construction of Titus 2:13 ". *Journal of the Society of Biblical Literature and Exegesis* **1** (1881): 3–19.
* *Oxford Dictionary of the Christian Church*, 1957; p.&nbsp;16

Categoria:Patres Ecclesiae
Adamantius

**Adamantius** (Graece: Ἀδαμάντιος) fuit medicus Hebraicus Alexandrinus, cui nomen *Iatrosophista*  (Latine: "professor medicinae") ascitum est.  Inter Hebraeos a patriarcha Cyrillo Alexandrino anno 415 ex urbe Alexandria expulsos putatur fuisse. Illinc Constantinopolim profectum ibidemque ab archiepiscopo Constantinopolitano Attico baptizatum esse fertur. Denique ad urbem Alexandriam reversum esse videtur. 

Adamantius tractatum *Physiognomonica* (Graece: ) nuncupatum duobus in libris conscripsisse fertur. Quos libros magna ex parte ab opere veteriore Polemonis sumptos Constantio cuidam dedicavit. Quem Fabricius profecto esse illum Constantium III, coimperatorem Honorii , qui Gallam Placidiam filiam Theodosii Magni in matrimonium duxit.  Adamantii operis anno 1540 Lutetiis primum divulgati complura praecepta etiam Oribasius et Aetius tradiderunt.

[thumb|Adamantius, *Physiognomonica*: initium textus ([Bibliotheca Nationalis Francica|BNF MS. Grec 1943 f.119r)]]
Adamantii alterius operis  (Latine: *De Ventis)* mentionem facit scholiastes in Hesiodum. Excerptum quidem huius operis Aetius Amidenus tradidit. Primum divulgatum est anno 1864 a Valentino Rose.

## Notae 
## Bibliographia 
* 

## Nexus externi 
* Adamantii *Physiognomonica*: BNF MS. Grec 1943 f. 119r sqq. Catalogus et series imaginum

Categoria:Medici Graeci antiqui
Categoria:Scriptores Aegypti Graecoromani
Categoria:Iudaei
Liber Salopiensis

[thumb|upright=1.25|Frontispicium libri Salopiensis. In imagine dedicationis [Ioannes Talbotus (comes Salopiae)|Ioannes Talbotus comes Salopiae librum reginae Margarita Andegavensis dono dedit, adsedente marito Henrico VI rege (BL Royal MS 15 E VI f. 2v)]]

Codex manuscriptus  nuncupandus, vulgo *Shrewsbury Book*, in bibliotheca Britannica servatur sub siglo , quem codicem Ioannes Talbotus connestabilis Normanniae principissae Margaritae Andegavensis, futurae reginae Anglicae, anno 1445 ad matrimonium commemorandum dono dedit.

Margarita enim, annum sedecimum agens, a Rothomago Normanniae in Angliam a Talboto mense Aprili 1445 conducta est. Ibi regi Henrico VI die 23 huius mensis in abbatia Tichfeldensi nupsit dieque 30 Maii eiusdem anni regina in abbatia Westmonasteriensi ab archiepiscopo Cantuariensi Ioanne Stafford coronata est. Dum iter in Angliam faciebant Talbotus eae hunc codicem summa arte illuminatum dono dedit "ne linguam Anglicam cognitura Francogallicae oblivisceretur", historias romanicas cantilenasque epicas comprehendentem necnon libros de nobilitate.

## Libri in hoc codice comprehensi 
; Fabulae romanicae et cantilenae
* ''Roman d'Alexandre en prose*
* *Simon de Pouille''
* '**
* **'
* '**
* **'
* '**
* **'
* ''*
; Libri de nobilitate reque militari
* , *L'Arbre des batailles*
* , *Le Gouvernement des roys et des princes*
* *Chroniques de Normandie*
* Alanus Chartier, *Le Breviaire des Nobles*
* Christina Pisana, *Les Faits d'armes et de chevalerie*
* Statuta Ordinis Garteriani

## Notae 
## Bibliographia 
* Karen Fresco, "Christine de Pizan’s Livre des fais d’armes et de chivalerie and the Coherence of Brit. Lib. MS Royal 15 E. vi" in Karen Fresco, Anne D. Hedeman, edd., *Collections in Context: The Organization of Knowledge and Community in Europe (14th-17th Centuries)* (Columbus: Ohio State University Press, 2011) pp. 225-266 MUSE
* Anne D. Hedeman, "Collecting Images: The Role of the Visual in the Shrewsbury Book (BL Ms. Royal 15 E. vi)" in Karen Fresco, Anne D. Hedeman, edd., *Collections in Context: The Organization of Knowledge and Community in Europe (14th-17th Centuries)* (Columbus: Ohio State University Press, 2011) MUSE
* 
* Andrew Taylor, "The Time of an Anthology: BL Ms. Royal 15 E. vi and the Commemoration of Chivalric Culture" in Karen Fresco, Anne D. Hedeman, edd., *Collections in Context: The Organization of Knowledge and Community in Europe (14th-17th Centuries)* (Columbus: Ohio State University Press, 2011) MUSE
* Craig Taylor, "The Treatise Cycle of the Shrewsbury Book, British Library MS Royal 15.E.vi" in Karen Fresco, Anne D. Hedeman, edd., *Collections in Context: The Organization of Knowledge and Community in Europe (14th-17th Centuries)'' (Columbus: Ohio State University Press, 2011) MUSE
* 

## Nexus externi 
* Bibliotheca Britannica, Royal MS. 15. E. vi.": catalogus et series imaginum
** "The Talbot Shrewsbury Book Goes Online"
** "Margaret of Anjou in the Talbot Shrewsbury book"
Novella

]]
**Novella (fabula)** est narratio in prosa (raro in versibus) longitudine mediocri. Distinguitur argumento astricto, forma clara, concentratione thematica. 
## Definitio difficilis
Secundum Goethium sit in centro *res gesta inaudita*, quae veritatem cum curiositate iungit. Saepe fiunt quasi turbinatio usque peripetiam dramati similem sive circumlatio circa notionem centralem. Accidit, ut novellae cyclis adunentur sive intra thoracem narratorium evolvantur. Ea technica scriptores facile contextus historicos socialesve condunt. Dissidens autem est huius generis definitio, quae melius ex negativo fiat. Quod cum ita sit, ratio curtata permittit lectionem attentam unose faciendam. 

Conditor novellae habetur Iohannes Boccacius. Multas bonas novellas scripsit etiam Otho Ludwig.

## Nota
## Nexus externi 
* Litterae scientificae de novellis  
* Ian McEwan: Anmerkungen zur Novelle (2012), Oliverio Wieters interprete 
* Quomodo a generibus litterarum aliis separari possit novella 
*Fassler de novellae aestimio bono in diebus nostris
Camaeus

thumb|Scutella Farnensis, Alexandriae exeunte saec. II facta.
**Camaeus** est toreuma parvum ex gemma, sicut achata, lapide nephritico aut onyche, ac ex concha aut cornu sculptum, quo non solum pectora sed etiam colla et auriculae ornentur. Camaei iam apud antiquos in usu erant, sed a renascentia usque ad saeculum XVIII admodum floruerunt. Ars camaeorum sculpendorum ab Alexandria Ptolemaea originem trahit. Specimen artis Alexandrinae scutella Farnensis est.

Plinius mentionem facit mirae achatae Pyrrhi, Epirotarum regis, in qua novem Musae et Apollo citharam tenens tamquam camaeo insculpta spectari poterant, quamquam non arte sed naturae sponte facta. Alter camaeus apud Posidippum describi videtur.

Quod ad originem *camaei* attinet, *camahatus* in sermone Latino medii aevi dicebatur, nam a Persico *chumahäu* mutuatum esse videtur.

## Notae 
## Bibliographia 
* Kosmetatou, Elizabeth (2003) Poseidippos, *Epigr.* 8 AB and early Ptolemaic cameos. *Zeitschrift für Papyrologie und Epigraphik* 142: 35-42.

Categoria:Technologia Romana antiqua
Carolus Eduardus de Bülow

**Carolus Eduardus** vulgo *Karl Eduard* **de Bülow** (natus die 17 Novembris 1803 Gut Berg procul Eilenburgum,  mortuus die 16 Septembris 1853 Hohentannen in Districtu Weinfelden) scriptor et philologus Germanicus fuit necnon pater musici illustrissimi Ioannis de Bülow.
## Vita
Lipsiae linguis classicis studuit et inde ab anno 1828 Dresdae vixit. Ex anno 1842 plerumque in intineribus fuit in Italia, Stuttgardiae et Berolini antequam 1849 ob res politicas Germanicas ad Castellum Oetlishausen sibi emptum in Turgovia consideret. In matrimonium duxit anno 1828 Franciscam Stoll et, post divortium, anno 1849 Ludovicam de Bülow-Dennewitz, filiam generalis Borussici cuiusdam.

## Gravitudo
Famam suam in litteris aperuit opere pretioso »Novellenbuch« (Lipsiae 1834–36), cui insunt novellae centum secundum exempla vetera tractatae quod sequebatur »Neues Novellenbuch« (Brunsvici 1841). Aemulator felix Ludovicum Tieck et propria opera vulgavit: »Eine Frühlingswanderung durch das Harzgebirge« (Lipsiae 1836); »Jahrbuch der Novellen und Erzählungen« (Brunsvici 1840; ubi invenitur historia captans »Die Jugend des armen Mannes in Tockenburg«); »Novellen« (Stuttgardiae 1846-1848); »Eine allerneueste Melusine« (Francofurti 1849) etc. Insuper in editione a Bülow confecta Ioannes Iacobus Christoffel de Grimmelshausen novis lectoribus gaudebat (»Simplicissimus«: Lipsiae 1836). Vulgavit conversionem comoediae »I promessi sposi« Alexandri Manzoni (editio altera, Lipsiae 1837), »Dramatische Werke« Frederici Ludovici Schröder (Berolini 1831), una cum Tieck trientem operum Novalis (Berolini 1848), porro »Heinrich von Kleists Leben und Briefe« (Berolini 1848), »Anthologie auf das Jahr 1782« Schilleri (Heidelbergae 1850) necnon »Militärische und vermischte Schriften« Adami Henrici Theodorici de Bülow (una cum W. Rüstow, Lipsiae 1853). Litteras Theodiscas memoriales ditavit editione commentariorum Frederici II gravionis electoris ad Rhenum (»Ein Fürstenspiegel«, Vratislaviae 1849).
## Bibliographia 
* 
* Hans-Joachim Böttcher: Bülow, Carl Eduard von, in: *Bedeutende historische Persönlichkeiten der Dübener Heide*, AMF - Nr. 237, 2012, p. 16–17.
## Nexus externi
*Res apud Vicifontem
Argelia

**Argelia** sive **Torgavia** (Theodisce: *Torgau*) est urbs in Saxonia ad Heribam sita.
## Historia
Anno 2023 incolas 19.683 habituit;  quaestus maioris momenti sunt fabricae vitrorum et porcellanorum. Nucleus historicus urbanus multis aedificiis temporis Renatorum constituitur et Castello Hartenfels coronatur. Agitur de vico piscatorum, qui ex saeculo XII centrum nundinarum fiebat et saeculo XIII privilegia urbana nactus est.

## Reformatorum mellarium
Magni momenti fuit Reformationi; uxor Lutheri Catharina de Bora in Ecclesia Deiparae sepulta est. Argeliae anno 1525 condita est *Unio Torgaviensis*; anno 1530 ibidem scripti sunt sic dicti *Articuli Torgavienses*. Oratorium castellanum esse dicitur primum fanum secundum notiones Lutheranas restitutum (e.g. cum ambone in centro). Et Philippus Melanchthon persaepe Argeliae erat.

## Notae
## Nexus externi
*Situs proprius
Martinus Chemnitius

**Martinus Chemnitius** (natus in die 9 Novembris 1522; mortuus est in die 8 Aprilis 1586) fuit theologus Lutheranus Germanicus. *Formulam concordiae* cum Nicolao Selneccero, Andrea Musculo, Iacobo Andreae, Georgio Lysthenio et Davide Chytraeo composuit.

## Opera selecta 
* *Formula Concordiae*, 1577
* *Loci Theologici*
* *De Duabis Naturis in Christo*
* *De Coena Domini*
* *Examen Concilii Tridentini*
* *Theologiae Jesuitarum*

## Nexus externi
Categoria:Theologi Germaniae
Categoria:Reformatores
Categoria:Alumni Universitatis Wittenbergensis
Stria pinguosa

[thumb|**Striae pinguosae** tunicae internae [arteriae superficie tenuiter visibiles.]]
**Striae pinguosae** sunt pathologicae striae exiguae, tunicae internae arteriarum superficie, cholesteroli liberatione per cellulas spumosas in arteriae parietis tunicam internam (*cholesterolosis*). Quamquam tenuiter visibiles, striae flavoideae dissectione arteriae iam in oculis peritis vivant. Eae, interdum vel in pueritia oriens, signa arteriosclerosis primaria valent. *Dyscoloratio* flavoidea describitur irregularis.

Oriuntur striae pinguosae liberatione ab cellulis spumosis, quae sunt genus macrophagocytorum, et depositione molecularum cholesteroli intra arteriarum tunicam internam (intimam), immediate sub cellulas endotheliales aggregatum. Eo modo striae et cellulae spumosae crassitudinem et inflexibilitatem generant, arteriosclerosem dictam, at eo modo praecursores atherosclerosis, quae arterioscleroris successor fieri potest, valent. Videtur, ut formatio crystallorum solidarum cholesteroli denum disruptionem laesionibus mechanicis structarum biologicarum inferunt, una cum formatio necrosis cellulis spumosis tum mortuis.

Consumptio *kimchi* holeris coreani strias pinguosas reducere potest.

## Pinacotheca 

Fasciculus:Histopathology of cholesterolosis, with annotated foam cell.jpg|Cellula spumosa (H&E)
Fasciculus:Cholesterol.svg|Cholesterolum

## Notae 
* Macrophagocytus
* Nutrimentum

## Nexus externi 
* Photographia striarum pinguosarum 
* De pathogenese atherosclerosis 

Categoria:Pathologia
Categoria:Angiologia
Ego sum rex Romanus

**"An non ego sum rex Romanus, et super Priscianum et eius grammaticam?"** Sic ab auctore saeculi XVII dixisse fertur Sigismundus Luxemburgensis rex Romanorum, imperator futurus, cum cardinale Branda Castellioneo colloquens dum Concilio Constantiensi anno 1414 adsidebat.

[thumb|"An non ego sum rex Romanus, et super Priscianum et eius grammaticam?" Effigies ab [Albertus Durerus|Alberto Durero pictus]]
Fons saeculi XVI (videlicet *Caesares* ab Ioanne Cuspiniano scripti) id colloquium refert, responso autem Sigismundi aliis verbis descripto:
[thumb|left|upright=0.75|"Domine, schisma est generis neutri!": [Branda Castellioneus (si recte perspicitur) e pictura murali a Philippino Lippi facta]]
:Passim autem id de eo scribitur, cum in concilio Constantiensi, lapsu forte linguae, alioqui disertus ac facundus multarumque linguarum peritus, a grammaticae regulis deerrasset, scismaque masculino non neutro genere (ut grammatici docent) protulisset: esse tum a Placentino correptum cardinale. Cui mox ex tempore dixit: "Placentine, Placentine, si omnibus placeres, minime nobis places, qui minoris nos autoritatis quam Priscianum grammaticum, quem offendisse me asseris, existimas." Maximo omnium qui aderant cachinno suscepta est Caesaris peccati commissi excusatio.

Saeculo XVII ineunte auctor Theodiscus, Christophorus Lehmann, verba abruptiora Sigismundo attribuit:
:*Der Keyser ... hat die Wort also geführt*: "Date operam, ut illa nefanda schisma eradicetur." *Der Gestalt ohn gefehr wider diue Regeln der Grammatic mißredt, darauff *Placentinus* ein Cardinal, so zunechst beym Keyser gesessen, in geheim gesagt*: "Domine, schisma est generis neutri!" *"Wer sagts?" fragt der Keyser*. "Priscianus," *antwort der Cardinal. Der Keyser war mit seiner Antwort fertig und sagt im Scherz*: "Placentine Placentine, mihi non places, licet omnibus placeres. An non ego sum rex Romanus, et super Priscianum et eius grammaticam[?]"

Saeculo XIX formula iam brevior positiviorque Sigismundo attributa est: **"Ego sum rex Romanus et super grammaticam!"**

## Notae 
## Nexus interni
* Caesar non supra grammaticos

Categoria:Dicta
Categoria:1414
Categoria:Locutiones Latinae
Categoria:Sigismundus (imperator)
Categoria:Concilium Constantiense
Lotidae

**Lotidae** sunt familia piscium ordinis Gadiformium, qui plerumque inveniuntur in oceanis Arctico, Atlantico, Pacifico. Omnes solum in hemisphaerio septentrionali habitant, nonnullis generis *Gaidropsari* speciebus exceptis. Omnes species sunt maritimae praeter *Lotam lotam,* quae in aquis dulcibus fluminum lacuumque Europae Americaeque Septentrionalis invenitur. Lotidae sunt pisces commercii et disportus magni momenti.

## Genera 
Haec familia ab Integrated Taxonomic Information System (ITIS) non agnoscitur, quod omnia sex familiae genera in subfamilias Lotinas et Phycinas digerit, quas subfamilias vicissim in familiam Gadidarum digerit. Familia autem Lotidarum valida habetur a FishBase et World Register of Marine Species, quorum index infra perscribitur.

* *Brosme* Oken, 1817 (posita ab ITIS inter Gadidas→Lotinas)
* *Ciliata* Couch, 1832 (posita ab ITIS inter Gadidas→Phycinas)
* *Enchelyopus* Bloch & Schneider, 1801 (posita ab ITIS inter Gadidas→Phycinas)
* *Gaidropsarus* Rafinesque, 1810 (posita ab ITIS inter Gadidas→Phycinas)
* *Lota* Oken, 1817 (posita ab ITIS inter Gadidas→Lotinas)
* *Molva* Lesueur, 1819 (posita ab ITIS inter Gadidas→Lotinas)

## Pinacotheca 

Fasciculus:Cusk new.jpg|*Brosme brosme*
Fasciculus:Fourbeard Rockling, Newfoundland, Canada (5532423744).jpg|*Enchelyopus cimbrius*
Fasciculus:Gaidropsarus ensis.jpg|*Gaidropsarus ensis*
Fasciculus:Trüsche Walchensee.jpg|*Lota lota*
Fasciculus:Molva molvaDessin.jpg|*Molva molva*
Fasciculus:Molva molva.png|*Molva molva*

## Bibliographia 
* Cohen, D. M., T. Inada, T. Iwamoto, et N. Scialabba. 1990. *Gadiform Fishes of the World (Order Gadiformes).* FAO Species Catalogue, 10. Romae: Food and Agriculture Organization of the UN. ISBN 92-5-102890-7.
* Nelson, Joseph S. 1994. *Fishes of the world.* Ed. tertia. Novi Eboraci: John Wiley & Sons, Inc.
* Ott, A. G., et William A. Morris. 2010. *Arctic grayling and burbot studies at the Fort Knox Mine.* Fairbanks (?): Alaska Department of Fish and Game, Division of Habitat.

## Nexus externi 
* 


Categoria:Familiae animalium
Categoria:Taxa Bonaparte
Categoria:Taxa 1832
Molva

[thumb|[Distributio geographica *Molvae molvae* in Oceano Atlantico septentrionali et Mari Mediterraneo.]]
***Molva*** est genus piscium familiae Lotidarum, cui sunt tres species descriptae.
* *Molva dypterygia* (Pennant, 1784)
* *Molva macrophthalma* (Rafinesque, 1810)
* *Molva molva* (Linnaeus, 1758)

In Oceano Atlantico septentrionali, plerumque in aquis ante litus Europae Occidentalis, inveniuntur.

## Notae
## Nexus externi
Categoria:Genera animalium
Categoria:Lotidae
Categoria:Taxa Lesueur
Categoria:Taxa 1819
Andreas Dokett

**Andreas**, vulgo *Andrew* **Dokett** (Cantabrigiae mortuus die 4 Novembris 1484), clericus eruditus, fuit primus praeses collegii Reginalis Cantabrigiensis.

Magister artium, praepositus iam hospitalii Sancti Barnardi iuxta eandem universitatem, ecclesiae S. Botolphi rector die 21 Octobris 1444 factus est. Eadem tempore de fundatione collegii assidue laboravit, ad quod constituendum chartas duas regis Henrici VI, mense Decembri 1446 iterumque die 21 Augusti 1447, nactus est. Patronatum reginarum successivarum Margaritae Andecavensis et Elisabethae Woodville accepit, quae ambae conditrices collegii hodie usque celebrantur (unde nomen Anglicum ''Queens' College'' scilicet "collegium reginarum"). Fundamentum aedificii pro regina Margarita camerlengus Ioannes Wenlock die 15 Aprilis 1448 posuit. Andreas Dokett praeses collegii sui usque ad mortem meruit.

## Bibliographia 
* Edmund Venables, "Doket or Ducket, Andrew" in 
* Malcolm G. Underwood, "Dokett [Doket], Andrew" in 

Categoria:Nati saeculo 15
Categoria:Mortui 1484
Categoria:Praepositi collegiorum Cantabrigiensium
Categoria:Clerici Angliae
Mycoplasma pneumoniae

***Mycoplasma pneumoniae*** est bacterium parvum classis *mollicutium*, quod est mycoplasmati pneumoniae paries cellularis non esse. Bacterium pneumoniam *atypicam* efficere potest, *mycoplasmatis pneumoniam* dictam, in parte gravissimam, ut admissio in nosocomium pernecesse commendetur. parietis propriae penuria *mycoplasma pneumoniae* pluribus substantiis antibacterialibus resistit.

Extra pneumonias *mycoplasma pneumoniae* alias contagiones extra pulmones efficere queant. Praeterea conexio cum asthma bronchiali suspicata est.

## Contagio *mycoplasmate pneumoniae* 
*Mycoplasma pneumoniae initiare potest: 
* Tracheobronchitis (80%)
* Laryngitis
* Meningitis
* Otitis media
* Pneumonia atypica (pneumonia *interstitialis*)
* Sine symptomatibus: 10-20%
Vita incubationis est 10-20 dies.

## Notae 
* Anaemia
* Systema immunitatis

## Nexus externi 
* *CDC'' de contagionibus mycoplasmate causa 

Categoria:Bacteria
Categoria:Pneumoniae